**Zápisnica z plánovaného zasadnutia Obecného zastupiteľstva v obci Hrabovke**

**konaného dňa 30.júna 2020 o 17.00 hod.**

**Prítomní:** Eva Mráziková, starostka obce

**Poslanci:** Lukáš Hamaj, Ivan Čulen, Ing. Peter Hladký, Róbert Chmelina,

**Neprítomní:** Zdenko Vrzala-ospravedlnil sa

**Hlavná kontrolórka:** Ing. Katarína Orságová

**Program:**

1. Otvorenie zasadnutia
2. Určenie zapisovateľa a overovateľov zápisnice
3. Kontrola uznesení OcZ
4. Správa o kontrolnej činnosti HK za I. polrok 2020
5. Plán kontrolnej činnosti HK na II. polrok 2020
6. Záverečný účet obce Hrabovka za rok 2019 a Stanovisko HK k Záverečnému účtu
7. Úprava rozpočtu k 30.6.2020
8. Zmena v orgánoch spoločnosti Regionálna vodárenská spoločnosť Vlára-Váh, s.r.o. – **doplnený na základe návrhu starostky**
9. Informácie starostky
10. Rôzne
11. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá oboznámila prítomných poslancov o tom, že poslanec Vrzala sa ospravedlnil a že vzhľadom na prítomnosť všetkých poslancov je zasadnutie OZ uznášania schopné. Starostka oboznámila prítomných s programom zasadnutia obecného zastupiteľstva a navrhla doplniť do programu bod 8 – Zmena v orgánoch spoločnosti RVS Vlára-Váh. Vyzvala poslancov na doplnenie bodov programu, poslanec Hamaj sa prihlásil do rozpravy k bodu rôzne. Predložený návrh programu poslanci **schválili** bez pripomienok.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**2. Určenie zapisovateľa a overovateľov zápisnice**

Starostka určila overovateľov zápisnice: Lukáš Hamaj, Róbert Chmelina

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**3. Kontrola uznesení OcZ**

Hlavná kontrolórka obce Ing. Orságová predniesla prítomným poslancom závery z kontroly uznesení z posledného zastupiteľstva a konštatovala, že všetky uznesenia sú splnené. Túto správu zobrali poslanci **na vedomie**.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**4. Správa o kontrolnej činnosti HK za I. polrok 2020**

Hlavná kontrolórka obce oboznámila prítomných poslancov so správou o kontrolnej činnosti za I. polrok 2020. Správu zobrali poslanci **na vedomie**.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**5. Plán kontrolnej činnosti HK na II. polrok 2020**

Návrh plánu kontrolnej činnosti bol zverejnený a poslanci obdržali jeho znenie ako materiál na rokovanie OcZ. Žiadny z poslancov nemal doplňujúci návrh a starostka dala hlasovať o jeho znení. Poslanci **schválili** „Plán kontrolnej činnosti HK na II. polrok 2020“.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**6. Záverečný účet obce Hrabovka za rok 2019 a Stanovisko HK k Záverečnému účtu**

Záverečný účet obce predložila na rokovanie  ekonómka obce. Tento bol zverejnený na úradnej tabuli obce po dobu 15 dní a poslanci obdržali jeho návrh ako materiál na rokovanie OcZ. Poslanec Čulen podal pripomienku k zneniu rozpisu rozpočtu príjmov a výdavkov. Po vzájomnom vydiskutovaní s ekonómkou bol návrh na základe pripomienky doplnený tak, aby bolo zrejmé, ktoré položky patria do rozpočtových skupín a aby bolo jasné,  
ktoré príjmy a výdavky tvoria konečný súčet rozpočtu príjmov a výdavkov. Ďalej oboznámila poslancov so skutočnosťou, že vzhľadom na pandémiu koronavírusom COVID-19, poklesol prísun finančných prostriedkov z podielových daní cca o 30 % pre našu obec to činí cca 4000 € mesačne. Z tohto dôvodu je v návrhu na prerozdelenie prebytku hospodárenia ponechaná časť prebytku na činnosť obce v roku 2020. K návrhu Záverečného účtu za rok 2019 podala svoje stanovisko aj hlavná kontrolórka, ktorá odporučila schváliť návrh Záverečného účtu za rok 2019 v znení:

a) Obecné zastupiteľstvo **berie na vedomie** správu hlavného kontrolóra a stanovisko

k Záverečnému účtu za rok 2019.

b) Obecné zastupiteľstvo **schvaľuje** Záverečný účet obce a celoročné hospodárenie za rok 2019 a **schvaľuje** použitie prebytku rozpočtového hospodárenia **na tvorbu rezervného fondu vo výške 5511,62**  **EUR.**

Starostka dala hlasovať o predloženom návrhu, poslanci tento hlasovaním **schválili.**

**Hlasovanie:**

**Prítomní: 4 Za: 4 Proti: 0 Zdržal sa:** **0**

**7. Úprava rozpočtu k 30.6.2020**

Ekonómka obce predložila na rokovanie návrh na úpravu rozpočtu k 30.6.2020. Úprava je zameraná na zmenu zdroja financovania návrhu Územného plánu obce Hrabovka, nakoľko obec nedostala dotáciu z ministerstva ZF 111 a musí toto hradiť z vlastných zdrojov t.j. ZF 41 a 46. K tejto úprave je potrebné použiť časť rezervného fondu vo výške 2000. Ďalej oboznámila starostka poslancov s havarijnou situáciou, ktorá nastala na čerpacej stanici – prasknutá tlaková nádoba, ktorú je potrebné vymeniť. Na základe cenovej ponuky je predbežná hodnota celej opravy odhadnutá na cca 3000 €, ktoré sú v úprave rozpočtu navrhnuté použiť tiež z rezervného fondu. Poslanci predloženú úpravu rozpočtu **schválili.**

**Hlasovanie:**

**Prítomní: 4 Za: 4 Proti: 0 Zdržal sa:** **0**

**8. Zmena v orgánoch spoločnosti Regionálna vodárenská spoločnosť Vlára-Váh s.r.o. - doplnenie člena dozornej rady**

Starostka oboznámila poslancov s rokovaniami, ktoré prebehli na Regionálnej vodárenskej spoločnosti. Momentálne sa pripravuje nová spoločenská zmluva a zároveň dochádza k zmene v orgánoch spoločnosti Regionálna vodárenská spoločnosť Vlára-Váh s.r.o., kde do dozornej rady bola navrhnutá starostka obce Eva Mráziková. Na základe tejto skutočnosti, je potrebné schváliť tento návrh obecným zastupiteľstvom a preto dala hlasovať o tomto návrhu. Poslanci **schválili a súhlasia**, aby starostka obce Hrabovka Eva Mráziková bola menovaná za členku Dozornej rady Regionálnej vodárenskej spoločnosti Vlára-Váh s.r.o. Nemšová.

**Hlasovanie:**

**Prítomní: 4 Za: 4 Proti: 0 Zdržal sa:** **0**

**9. Informácie starostky**

\* Poslanec Chmelina v náväznosti na bod 8 - platí dohoda s RVS Vlára-Váh čo sa týka doriešenia budovania kanalizácie v obci Hrabovka - starostka informovala poslancov o tom, že momentálne sa dáva žiadosť v rámci aglomerácie Skalka n/V a  Hrabovka na projekt na vybudovanie kanalizácie prostredníctvom RVS Vlára-Váh s.r.o. – pripravujú sa podklady tak, aby mohla byť na jeseň podaná žiadosť na ministerstvo.

\* Ďalej informovala o tom, že momentálne narastá počet žiadostí o stavebné povolenie, avšak obec nemá skolaudovaný vodovod a kapacita povolených prípojok už je naplnená , z tohto dôvodu v prípade stavebného povolenia na novostavbu žiadatelia musia riešiť vodu z vlastného zdroja.

\* Starostka informovala o otvorení nového detského ihriska. V zmysle opatrení hlavného hygienika je potrebné, aby návštevníci dodržiavali hygienické opatrenia, zatiaľ sú neni stanovené hodiny v rámci prevádzky ihriska. Toto sa dopracuje v nasledujúcich dňoch.

\* Starostka informovala o realizácii oplotenia čerpacej stanice tak, ako to vyžaduje kolaudácia vodovodu. Je vytýčená cca po I.ochranné pásmo tak ako to vyžaduje Okresný úrad Trenčín z titulu pozastavenia kolaudácie. Momentálne sa rieši výkup pozemkov, k výkupu sa spracováva znalecký posudok a potom by sa rozbehla fáza výkupu pozemkov, prípadne zadanie vecného bremena alebo vyvlastnenie pozemkov. To sa bude riešiť už právnou cestou. Teraz sa zamerala ešte prístupová cesta od hlavnej cesty všetky zamerania sú vložené do katastra. Zamerania boli realizované už v minulosti, avšak nikdy neboli vložené do katastra, takže sa museli znova zrealizovať a zaplatiť.

\* Starostka informovala o podpise zmluvy s TSK na odpredaj pozemkov pod chodníky a priľahlé pozemky za symbolickú sumu 1,- €. Na základe zmluvy bol daný návrh na vklad do katastra a obec tak získa do majetku cca 2,5 km chodníkov. Toto pomôže obci v prípade budovania kanalizácie-výkopové práce bude možné robiť pod chodníkmi, ktoré sú majetkom obce, pretože kanalizácie je ako vodovod. Najskôr treba mať vysporiadané pozemky až potom sa dá budovať trasa kanalizácie alebo vodovodu.

\* Starostka informovala o žiadostiach o stavebné povolenia, mnohé prichádzajú na obec bez toho, že by mali dané stanovisko obce k využitiu pôdy, prekonzultované či v tej oblasti je možné stavať a pod. V žiadostiach je mnoho nedostatkov a nezrovnalostí, žiadatelia sú vyzývaní na doplnenie a tým sa predlžuje aj lehota na podanie žiadosti a vydanie stavebného povolenia. Mnohokrát je to z ich strany špekulácia ako obísť stavebný zákon.

\* Štátny stavebný dohľad Kabeláč-pokuta je uhradená. Bude sa pokračovať v zmysle zákona.

\* Starostka informovala o zmenách v likvidácii bio odpadu a kompostovaní. Marius Pedersen zorganizoval informačné stretnutie, na základe ktorého potom starostka bude informovať poslancov o spôsobe likvidácie tohto druhu odpadu a možnostiach, ktoré bude mať obec v tomto smere. Informovala aj o rokovaniach čo sa týka likvidácie drobného stavebného odpadu. Tento problém riešia všetky obce, momentálne musíme nájsť spôsob ako realizovať túto likvidáciu nakoľko obec Dolná Súča nemá na to kapacity, aby nám brala drobný stavebný odpad. K tomu sa vyjadril aj poslanec Hladký, ktorý pracuje v Marius Pedersen a ozrejmil situáciu s vývozom odpadu na skládky.

**10. Rôzne**

Do diskusie sa prihlásil poslanec Hamaj – poukázal na to, že hracie prvky zo starého ihriska, ktoré boli poskytnuté obci Skalka nad Váhom sú inštalované na priestranstve pri cyklotrase v Skalke nad Váhom a nerozumie, prečo teda nemohli byť využité v obci. Starostka vysvetlila, že sa jedná o prvky, ktoré sú neni certifikované, neboli majetkom obce a preto obec nemôže s nimi nakladať ani vydávať k tomu nejaké uznesenie. K tomu bolo už pracovné stretnutie, kde bolo dohodnuté, že prvky, ktoré sú v Skalke sa tam ponechajú a tie, ktoré sú ešte na obecnom dvore budú prevezené na farský dvor po dohode s pánom farárom, prípadne ak dovolí, tak tam budú osadené. K tomu sa vyjadrili viacerí poslanci (Chmelina, Hladký).Na pracovnom stretnutí, ktoré sa uskutočnilo vo februári bol prítomný aj starosta obce Skalka nad Váhom. Poslanec Hamaj nebol na pracovnom stretnutí a jeho názor je, že by sa mali prvky vrátiť do obce. Poslanec Chmelina mu oponoval, že predsa bolo dohodnuté, že do konania pracovného stretnutia poslanci zistia a navrhnú, kde by boli umiestnené tak, aby neboli na obecnom pozemku ani na pozemku urbáru, ktorý tiež nechce niesť zodpovednosť za prevádzku ihriska. Momentálne sú prísne kontrolované všetky ihriská a je veľké riziko niesť zodpovednosť v prípade, že sa tam stane nejaký úraz. Iný priestor nikto nenavrhol a zostáva len farský dvor, avšak je otázne, kto bude za to zodpovedať. Napriek búrlivej rozprave poslanec Hamaj trvá stále na svojom názore vrátiť prvky. Informoval pána farára, ktorý mu dal prísľub, že by dal priestor na osadenie týchto prvkov. Starostka mu zdôraznila, že mal možnosť prísť na pracovné stretnutie, kde bol prítomný starosta Skalky nad Váhom, kde sa mohli konfrontovať a vyjasniť si všetky dohady, aj ohľadne útokov na facebooku. Starostka oslovila z Vĺčika Tomáša Hrudku a ten sa vyjadril, že o tom nemá vedomosť a teda nemá záujem o tieto prvky.

Štyria prítomní poslanci sa dohodli so starostom Skalky na pracovnom  
stretnutí, že si môže prvky ponechať, keďže sú už osadené a starosta Skalky vysvetlil  na stretnutí, že prvky prešli rekonštrukciou, ktorá vyžadovala finančné náklady. Ak sa rozhodne zriadiť nové ihrisko prvky budú vrátené, ak bude mať o to ešte niekto záujem. Preto nie je dôvod meniť toto rozhodnutie. Starostka trvá na svojom názore, že to nie je obecný majetok, ak chce poslanec Hamaj, nech vybaví vrátenie prvkov a osadí tam, kde mu ich niekto dovolí dať, avšak bez toho aby do toho vstupovala obec. Obec zodpovedá za nové ihrisko a prvky, ktoré sú na ňom. Poslanec Chmelina navrhol poslancovi Hamajovi, aby dal do ďalšieho zastupiteľstva, že nesúhlasí s rozhodnutím pracovného stretnutia a znova dal na rokovanie obecného zastupiteľstva návrh na kompenzáciu za tieto prvky. V rozprave viacerí poslanci vyjadrili svoj názor na tento problém, ale starostka trvá na tom, že to nie je majetok obce a preto nie je dôvod toto riešiť na zastupiteľstve.

**11. Záver**

Starostka poďakovala prítomným poslancom za účasť na rokovaní obecného zastupiteľstva.

**Obecné zastupiteľstvo v Hrabovke**

**Uznesenie č. 13-20**

zo zasadnutia OZ v Hrabovke dňa 30.06.2020

***K bodu: Otvorenie zasadnutia***

**Uznesenie č. 13/2020**

Obecné zastupiteľstvo v Hrabovke **s c h v a ľ u j e** navrhnutýprogram zasadnutia obecného zastupiteľstva.

V Hrabovke, 30.06.2020

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 14/2020**

Obecné zastupiteľstvo v Hrabovke **s c h v a ľ u j e** overovateľov Lukáš Hamaj, Róbert Chmelina a zapisovateľku pracovníčku OcÚ Mgr. Janku Štefánkovú.

V Hrabovke, 30.06.2020

Eva Mráziková

starostka obce

***K bodu: Kontrola uznesení OcZ***

**Uznesenie č. 15/2020**

Obecné zastupiteľstvo v Hrabovke **b e r i e n a  v e d o m i e** správu o kontrole uznesení obecného zastupiteľstva v Hrabovke.

V Hrabovke, 30.06.2020

Eva Mráziková

starostka obce

***K bodu: Správa o kontrolnej činnosti HK za I. polrok 2020***

**Uznesenie č. 16/2020**

Obecné zastupiteľstvo v Hrabovke **b e r i e n a  v e d o m i e** správu o kontrolnej činnosti HK za I. polrok 2020.

V Hrabovke, 30.06.2020

Eva Mráziková

starostka obce

***K bodu: Plán kontrolnej činnosti HK na II. polrok 2020***

**Uznesenie č. 17/2020**

Obecné zastupiteľstvo v Hrabovke **s c h v a ľ u j e**  Plán kontrolnej činnosti HK na II. polrok 2020.

V Hrabovke, 30.06.2020

Eva Mráziková

starostka obce

***K bodu:* *Záverečný účet obce Hrabovka za rok 2019 a Stanovisko HK k Záverečnému účtu***

**Uznesenie č. 18/2020**

Obecné zastupiteľstvo v Hrabovke :

a) **berie na vedomie** stanovisko hlavnej kontrolórky k Záverečnému účtu obce Hrabovka za

rok 2019.

b) **schvaľuje** Záverečný účet obce a celoročné hospodárenie za rok 2019 a **schvaľuje** použitie prebytku rozpočtového hospodárenia **na tvorbu rezervného fondu vo výške 5511,62**  **EUR.**

V Hrabovke, 30.06.2020

Eva Mráziková

starostka obce

***K bodu: Úprava rozpočtu k 30.6.2020***

**Uznesenie č. 19/2020**

Obecné zastupiteľstvo v Hrabovke **schvaľuje** rozpočtové opatrenie č.1 s úpravami rozpočtu k 30.6.2020.

V Hrabovke, 30.06.2020

Eva Mráziková

starostka obce

***K bodu:* *Zmena v orgánoch spoločnosti Regionálna vodárenská spoločnosť Vlára-Váh s.r.o. - doplnenie člena dozornej rady***

**Uznesenie č. 20/2020**

Obecné zastupiteľstvo v Hrabovke **schvaľuje a súhlasí** , aby starostka obce Eva Mráziková bola členkou Dozornej rady v Regionálnej vodárenskej spoločnosti Vlára-Váh s.r.o.Nemšová.

V Hrabovke, 30.06.2020

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Hamaj** | **Chmelina** | **Čulen** | **Hladký** | **Vrzala** |
| 13/2020 | **I** | **I** | **I** | **I** | **N** |
| 14/2020 | **I** | **I** | **I** | **I** | **N** |
| 15/2020 | **I** | **I** | **I** | **I** | **N** |
| 16/2020 | **I** | **I** | **I** | **I** | **N** |
| 17/2020 | **I** | **I** | **I** | **I** | **N** |
| 18/2020 | **I** | **I** | **I** | **I** | **N** |
| 19/2020 | **I** | **I** | **I** | **I** | **N** |
| 20/2020 | **I** | **I** | **I** | **I** | **N** |

**Vysvetlivky: I - za O – zdržal sa**

**X - proti N - neprítomní**

Overovatelia:

Lukáš Hamaj .........................................

Róbert Chmelina .........................................

Zapísala:

Mgr. Janka Štefánková .........................................

Eva Mráziková starostka obce